Kære medlemmer i afdeling 4

Hermed en hilsen til alle fra afdelingens nye fællesarbejdsudvalg, med datoer til fællesarbejde i 2019 og lidt om de opgaver vi kender indtil nu:

**Søndag den 5. maj 2019 klokken 10.00 – 13.00**

* På jordstien (populært kaldet ”lortestien”) op mod skoven, mellem Stjernestien og Venusstien, skal de buske og træer der generer græsmandens kørsel beskæres kraftig, så de ikke vokser ind over stien.
* For enden af Venusstien (forlængelse af ”lortestien”, gangareal/sti mod afdeling 7), har vi et bælte, der trænger til at blive beskåret kraftigt (specielt vildroserne/brombærrene), så både græsmanden og de gående undgår at få grene m.v. i hovedet.
* For enden af Venusstien (ud for sidste have på højre hånd) er det er stort buskads. Dette skal skære ind, så hækken til den sidste have kommer ordentligt fri og kan klippes.
* De hvide cementkummer i indkørslerne til Stjerne- og Venusstien skal luges for ukrudt.
* Det store bed mod Mosebjergvej: På hjørnet af bedet/Stjernestien står den en stor vildrose – den skal beskæres, så man kan se gående, cyklende og kørende ned ad Mosebjergvej, når man i bil skal svinge ud fra Stjernestien.
* Bedet skal ryddes for løse, nedfaldne grene.
* Forefaldende manuel ukrudtsbekæmpelse.

Medbring gerne grensakse/beskærersakse.

**Onsdag den 22. maj klokken 17.00 – 20.00**

* Vi skal ha’ malet alle sten på Stjernestien hvide.
* Vi skal ha’ malet sorte numre (1-8, 9-16, 17-24 osv.) på alle hvide sten på Venusstien, ud for de enkelte rotunder
* Vi skal ha’ trimmet træer og buske på Venusstien, i det bevoksede bælte ud mod marken, hvor græsmanden skal kunne komme til at slå græs.
* De hvide sten for enden af vores areal, ved indkørslen til ringstien, skal ha’ fjernet alt det jord der er dænget op på dem, så vi kan male dem hvide efterfølgende.

**Onsdag den 19. juni klokken 17.00 – 20.00**

* Vi skal ha’ studset toppene på en del af hækkene rundt om affaldscontainerne – og klippet lidt ind på indvendig side af hækkene, så ikke skraldemændene klager over at de ikke kan få containerne ud og ind
* Vi skal ha’ ryddet ukrudt m.v. omkring og mellem petanquebanerne
* Skal der lidt renhold til i fælleshuset, så har vi også en arbejdsopgave der – det afgør vi på dagen
* Sorte plastrør der ligger langs vores container skal saves op i stykker på 1-1½ meter og køres på genbrugspladsen – et par bajonetsave til at udføre arbejdet efterlyses…?

**Søndag den 25. august klokken 10.00 – 13.00**

* Oprydning og fjernelse af ukrudt på arealet foran og omkring fælleshuset.
* Yderligere opgaver lægges ud på hjemmesiden, facebook og hænges op i udhængsskabet, i god tid inden fællesarbejdet

**Søndag den 22. september klokken 10.00 – 13.00**

* Opgaverne lægges ud på hjemmesiden, facebook og hænges op i udhængsskabet, i god tid inden fællesarbejdet

**Søndag den 13. oktober klokken 10.00 – 13.00**

* Opgaverne lægges ud på hjemmesiden, facebook og hænges op i udhængsskabet, i god tid inden fællesarbejdet

Fællesarbejdsudvalget har udover selve fællesarbejdet også påtaget sig at kigge på et par af de større udfordringer, både nu og på sigt. Vi vil løbende informere bestyrelsen om vores overvejelser, således bestyrelsen, via blandt andet vores input, kan træffe de rigtige beslutninger, både økonomisk og kvalitetsmæssigt.

1. Vi med den lokale gartner om hvordan vi bedst får etableret en effektiv pasning af bedet/træstykket ud mod Mosebjergvej, så vi ikke skal bruge alle foreningens frivillige kræfter på at trimme skovbunden, hver gang der er fællesarbejde.
2. Vi kigger også på alle asfaltbelægninger på foreningens to veje, Stjernestien og Venusstien – vi kan se, at der flere steder er tegn på markant slitage.
3. Vi tager en dialog med kommunen om den kommende påbudte udvidelse af kildesorteringen. I første omgang drejer det sig om placering af beholdere til organisk materiale, formentlig ved hver enkelt container der er placeret på vores to stier. Dialogen vil være om både det praktiske i kildesorteringen, om det praktiske i placering af beholdere og om det praktiske i en evt. udvidelse af de nuværende arealer på stierne, hvor vi har affaldscontainere stående til brug for de enkelte rotunder.
4. Vi tager en dialog med kommunen om de generelle krav til indretning af areal og afhentning af de nuværende specialcontainere, som p.t. er etableret ved siden af grøntgården.

**2. maj 2019,** 😊 **Michael – have 4, Jørgen – have 103 og John – have 53**